Γνωμοδότηση σχετικά με την πρόταση απόφασης του Ευρωπαϊκού Κοινοβουλίου και του Συμβουλίου για την έγκριση σχεδίου δράσης για την περίοδο 1995-1999 για την καταπολέμηση του καρκίνου εντός του πλαισίου δράσης στον τομέα της δημόσιας υγείας (95/C 210/08)

Στις 13 Ιουλίου 1994, το Συμβούλιο Υπουργών αποφάσισε να ζητήσει τη γνωμοδότηση της Επιτροπής των Περιφερειών για την ανωτέρω πρόταση.

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

- έχοντας υπόψη το άρθρο 3 Ξ το οποίο αναφέρεται στη συμβολή για την επίτευξη υψηλού επιπέδου προστασίας της υγείας 7

- έχοντας υπόψη το άρθρο 3 Β το οποίο ορίζει ότι, στους τομείς που δεν υπάγονται στην αποκλειστική της αρμοδιότητα, η Κοινότητα δρα σύμφωνα με την αρχή της επικουρικότητας, μόνον εάν και στο βαθμό που οι στόχοι της προβλεπόμενης δράσης είναι αδύνατον να επιτευχθούν επαρκώς από τα κράτη μέλη και δύνανται συνεπώς, λόγω των διαστάσεων ή των αποτελεσμάτων της προβλεπόμενης δράσης, να επιτευχθούν καλύτερα σε κοινοτικό επίπεδο 7

- έχοντας υπόψη το άρθρο 129 της Συνθήκης που αναφέρεται στην εξασφάλιση υψηλού επιπέδου προστασίας του ανθρώπου 7

- έχοντας υπόψη την ανακοίνωση της Επιτροπής σχετικά με την καταπολέμηση του καρκίνου εντός του πλαισίου δράσης στον τομέα της δημόσιας υγείας 7

- έχοντας υπόψη υποψη την πρόταση απόφασης του Ευρωπαϊκού Κοινοβουλίου και του Συμβουλίου για την έγκριση σχεδίου δράσης για την περίοδο 1995-1999 για την καταπολέμηση του καρκίνου εντός του πλαισίου δράσης στον τομέα της δημόσιας υγείας.

Υιοθέτησε ομόφωνα κατά τη σύνοδο ολομέλειάς της, στις 28 Σεπτεμβρίου 1994, την ακόλουθη γνωμοδότηση, εισηγητής της οποίας ήταν ο κ. Bφhm.

1. H Eπιτροπή των Περιφερειών υποστηρίζει τη συνέχιση του προγράμματος «Ευρώπη κατά του καρκίνου». Προκειμένου να καταπολεμηθεί αυτή η ασθένεια, είναι απαραίτητη η ενίσχυση της συνεργασίας των κρατών μελών, ιδίως στον τομέα της έρευνας.

2. Το πρόγραμμα αυτό αποτελεί το πρώτο ειδικό πρόγραμμα που παρουσιάζει η Επιτροπή και το οποίο εντάσσεται στο πλαίσιο δράσης που θεσπίσθηκε πρόσφατα γαι τη δημόσια υγεία. Δεν είναι σαφές ποια ακριβώς θέση κατέχει το πρόγραμμα για τον καρκίνο στο ειδικό αυτό πλαίσιο. Ακόμη, δεν υφίσταται πρόγραμμα-πλαίσιο για τον τομέα της δημόσιας υγείας, το οποίο να προσφέρει μια συνολική άποψη.

3. Κατά την εφαρμογή του σχεδίου δράσης πρέπει να τηρηθεί αυστηρά η αρχή της επικουρικότητας. Όπως φαίνεται από την αιτιολογική σκέψη, η Επιτροπή βασίζεται σε λανθασμένη έννοια της επικουρικότητας. Σύμφωνα με το άρθρο 3 Β της Συνθήκης ΕΟΚ, η Ευρωπαϊκή Κοινότητα είναι αρμόδια μόνο εάν και στο βαθμό που οι στόχοι της προβλεπόμενης δράσης είναι αδύνατον να επιτευχθούν επαρκώς από τα κράτη μέλη και δύνανται συνεπώς. λόγω των διαστάσεων ή των αποτελεσμάτων της προβλεπόμενης δράσης, να επιτευχθούν καλύτερα σε κοινοτικό επίπεδο.

Επιπλέον, πρέπει κατά τον προσδιορισμό τόσο του περιεχομένου όσο και της εφαρμογής των συγκεκριμένων μέτρων, να τηρηθούν τα όρια που θέτει το άρθρο 129 της Συνθήκης ΕΟΚ. Συγκεκριμένα, δεν πρέπει να υπάρξει παρέμβαση στον τομέα της αγωγής και της περίθαλψης.

4. Η Επιτροπή των Περιφερειών ζητεί να μπορούν τα κράτη μέλη να συναποφασίζουν κατά την εφαρμογή του προγράμματος. Αντί για την προβλεπόμενη συμβουλευτική επιτροπή πρέπει να θεσπιστεί μια διοικητική επιτροπή. Προκειμένου να μπορέσουν τα κράτη μέλη να συμμετάσχουν ουσιαστικά, πρέπει να διασφαλίσει η Επιτροπή την τακτική και έγκαιρη ενημέρωσή τους.

Ακόμη, πρέπει η ΕΤΠ να συμμετάσχει ενεργά ώστε τα μέτρα εφαρμογής που αποφασίζονται από την Επιτροπή και τα κράτη μέλη να λαμβάνουν υπόψη τις περιφερειακές ιδιαιτερότητες και να επιτυγχάνεται καλύτερος συντονισμός των μέτρων αυτών με τα περιφερειακά σχέδια. Για τούτο είναι απαραίτητο να ενημερώνεται εγκαίρως η ΕΤΠ σε όλες τις φάσεις του προγράμματος σχετικά με τα σχεδιαζόμενα μέτρα.

Η Επιτροπή των Περιφερειών ζητεί από την Επιτροπή να διατηρήσει στενή επαφή με την επιτροπή 8 της ΕΤΠ και να την ενημερώνει τακτικά για την εφαρμογή του σχεδίου δράσης.

5. Τέλος, το περιεχόμενο του προγράμματος θα πρέπει να βελτιωθεί με τη βοήθεια των ακόλουθων τροποποιήσεων και υπογραμμίσεων:

- Λόγω της αυξανόμενης νοσηρότητας από καρκίνο του μαστού, του προστάτη και του δέρματος πρέπει αυτές οι μορφές καρκίνου να λαμβάνονται ιδιαιτέρως υπόψη σε όλους τους τομείς δράσης.

- Η προώθηση της υγείας στην εργασία πρέπει να συμπεριληφθεί στο σχεδιασμό και στην προώθηση των ενεργειών πρόληψης στον τομέα της δημόσιας υγείας.

- Πρέπει να ερευνηθεί η επίδραση των ψυχικών αιτίων στη δημιουργία νεοπλασιών και πρέπει να αναπτυχθούν στρατηγικές για την υπέρβαση των ψυχικών αιτίων.

- Οι εμπειρίες τόσο στον τομέα της γενικής πρόληψης του καρκίνου όσο και στον τομέα της διαπαιδαγώγησης δείχνουν ότι δεν αρκεί μόνο η γνώση για τη «σωστή» συμπεριφορά προκειμένου να αποφευχθεί η κατανάλωση καπνού και/ή οινοπνευματώδων ποτών. Συνεπώς, πρέπει να διεξαχθούν μελέτες που να διερευνούν το ενδεχόμενο της ενθάρρυνσης των ενηλίκων και ιδιαίτερα των νέων να μην υιοθετούν αυτοκαταστροφική συμπεριφορά.

- Πρέπει να διεξαχθεί συγκριτική αξιολόγηση των εξετάσεων πρώιμης ανίχνευσης που πραγματοποιούνται στα κράτη μέλη της Ευρωπαϊκής Ένωσης.

- Πρέπει να προωθηθούν οι συγκριτικές μελέτες για τις νεοπλασίες που παρουσιάζονται σε μέλη της ίδιας οικογένειας.

- Πρέπει να περιληφθούν στο πρόγραμμα μελέτες θεραπείας που να επιδιώκουν την αξιολόγηση των υφιστάμενων στοιχείων και μελετών για την εμφάνιση μεταστάσεων.

- Πρέπει να προωθηθούν και να υποστηριχθούν χρηματοδοτικά οι μελέτες και ερευνητικές εργασίες σχετικά με ενδεχόμενες καρκινογόνες επιδράσεις ακτινοβολιών μικρής ισχύος που προέρχονται από πυρηνικές εγκαταστάσεις και από δίκτυα μεταφοράς ηλεκτρικού ρεύματος.

- Τέλος, πρέπει το σχέδιο δράσης να λάβει υπόψη ακόμη περισσότερες περιφερειακές και τοπικές πτυχές της καταπολέμησης του καρκίνου. Ενισχύεται η αντίληψη ότι οι επιρροές από το περιβάλλον διαδραματίζουν σημαντικό ρόλο στη νοσηρότητα από καρκίνο. Συνεπώς, πρέπει να ζητηθεί η διεξαγωγή μελετών που να εξετάζουν τις διαφορές, σε περιφερειακό επίπεδο, της συχνότητας εμφάνισης περιπτώσεων καρκίνου σε συνάρτηση με κοινωνικούς και οικονομικούς παράγοντες.

Βρυξέλλες, 28 Σεπτεμβρίου 1994.

Ο Πρόεδρος

της Επιτροπής των Περιφερειών

Jacques BLANC